Muudatusettepanekud

Haapsalus linna põhimäärus eelnõule

Muudatusettepanek nr 1

**Esitaja IRL fraktsioon 27.01.2014**

Muuta § 12 lg 3 punkti 6

„6) esitada arupärimisi;“

Sõnastada § 12 lg 3 p 6 järgmiselt:

**„6) esitada arupärimisi linnapeale ja linnavalitsuse liikmetele;“**

Seletus

Sarnaselt eelnõu § 22 punktiga 6.

**Õiguskomisjoni seisukoht arvestada täielikult, 19.02.2014**

Muudatusettepanek nr 2

**Esitaja IRL fraktsioon 27.01.2014**

Muuta § 12 lg 3 p 8

„8) saada volikogu kaudu volikogu ja linnavalitsuse õigusaktide eelnõusid, õigusakte, dokumente ja muud teavet, välja arvatud andmed, mille väljastamine on seadusega keelatud.“

Sõnastada § 12 lg 3 p 8

**„8) saada volikogu ja linnavalitsuse õigusaktide eelnõusid, õigusakte, dokumente ja muud teavet, välja arvatud andmed, mille väljastamine on seadusega keelatud“.**

Seletus

Jätta välja sõnad „volikogu kaudu“.

**Õiguskomisjoni seisukoht ???**

Muudatusettepanek nr 3

**Esitaja IRL fraktsioon 27.01.2014**

Muuta § 20 lg 1:

„(1) Juhatuse töövorm on koosolek. Juhatuse koosolekust võtavad sõnaõigusega osa linnapea või teda asendav linnavalitsuse liige, linnavalitsuse liikmed, volikogu kantselei juhataja. Linnavolikogu esimees või tema asendaja võib konkreetse küsimuse arutamiseks kutsuda juhatuse koosolekule volikogu liikmeid ja teisi isikuid. Juhatuse koosolekud on volikogu liikmetele ja linnavalitsuse liikmetele avalikud.“

Sõnastada:

**„(1) Juhatuse töövorm on koosolek. Juhatuse koosolekust võtavad sõnaõigusega osa linnapea või teda asendav linnavalitsuse liige, linnavalitsuse liikmed, volikogu kantselei juhataja. Linnavolikogu esimees või tema asendaja võib konkreetse küsimuse arutamiseks kutsuda juhatuse koosolekule volikogu liikmeid ja teisi isikuid. Juhatuse koosolekud on volikogu liikmetele avalikud.“**

Seletus

Jätta välja § 20 lõike 1 viimasest lausest sõnad: „ja linnavalitsuse liikmetele“. § 20 lg 1 teine lause sätestab juba linnavalitsuse liikmete õiguse/kohustuse osa võtta volikogu juhatuse koosolekust.

**Õiguskomisjoni seisukoht: arvestada täielikult, 19.02.2014**

Muudatusettepanek nr 4

**Esitaja IRL fraktsioon 27.01.2014**

Muuta § 21 lg 2

„(2) Volikogu fraktsiooni moodustamise otsus, milles on ära näidatud fraktsiooni nimi, esimehe ja aseesimehe (aseesimeeste) nimed ja mis on allkirjastatud kõigi fraktsiooni liikmete poolt, edastatakse volikogu juhatusele. Fraktsiooni registreerib volikogu juhatus. Volikogu istungi juhataja teavitab volikogu järgmisel istungil fraktsiooni moodustamisest või muudatustest fraktsioonis. Fraktsioon loetakse moodustatuks volikogu istungi juhataja poolt vastava otsuse teatavaks tegemisest.“

Sõnastada § 21 lg 2 järgmiselt:

**„(2) Volikogu fraktsiooni moodustamise otsus, milles on ära näidatud fraktsiooni nimi, esimehe ja aseesimehe (aseesimeeste) nimed ja mis on allkirjastatud kõigi fraktsiooni liikmete poolt, edastatakse volikogu juhatusele. Fraktsiooni registreerib volikogu juhatus. Volikogu istungi juhataja teavitab volikogu järgmisel istungil fraktsiooni moodustamisest või muudatustest fraktsioonis.“**

Seletus

Jätta välja viimane lause: “Fraktsioon loetakse moodustatuks volikogu istungi juhataja poolt vastava otsuse teatavaks tegemisest“.

**Õiguskomisjoni seisukoht: arvestada täielikult, 19.02.2014**

Muudatusettepanek nr 5

**Esitaja IRL fraktsioon 27.01.2014**

Muuta § 26 lg 2

„(2) Kohtade arvu jagamisel alatistes komisjonides arvestab volikogu võimalusel fraktsioonide võrdelise esindatuse põhimõtet, tuginedes fraktsioonide taotlustele. Igal volikogu liikmel on õigus kuuluda vähemalt ühte alatisse komisjoni.

Sõnastada § 26 lg 2

**„(2) Kohtade arvu jagamisel alatistes komisjonides arvestab volikogu fraktsioonide võrdelise esindatuse põhimõtet, tuginedes fraktsioonide taotlustele. Igal volikogu liikmel on õigus kuuluda vähemalt ühte alatisse komisjoni.“**

Jätta ära § 26 lõikest 2 sõna „võimalusel“.

**Õiguskomisjoni seisukoht jätta arvestamata, 19.02.2014**

Muudatusettepanek nr 6

**Esitaja IRL fraktsioon 27.01.2014**

Lisada uus § 26 lg 4

**„(4) Volikogu komisjoni koosseisu arvatakse sõnaõigusega isikuid väljastpoolt volikogu isiku sooviavalduse ja volikogu juhatuse otsuse alusel.“**

**Õiguskomisjoni seisukoht arvestada sisuliselt, muutes redaktsiooni, 19.02.2014**

Sõnastada § 26 lg 4 järgmiselt:

**„(4) Volikogu komisjonide koosseisu arvatakse sõnaõigusega vabatahtlikke linnakodanikke nende sooviavalduse ja volikogu juhatuse otsuse alusel.“**

Muuta numeratsiooni ja sõnastust § 26 lg 4;

lg 4 lugeda lõikeks 5 ja sõnastada:

**„(5) Volikogu komisjoni töösse kaasatud isikutele, kes ei ole volikogu liikmed, tasu maksmise otsustab volikogu juhatus komisjoni esimehe esildise alusel.“**

**Õiguskomisjoni seisukoht arvestada täielikult, 19.02.2014**

Muudatusettepanek nr 7

**Esitaja IRL fraktsioon 27.01.2014**

Muuta § 27 lg 1 p 2

„2) esitab volikogu juhatusele esildise komisjoni koosseisu kinnitamise kohta;“

Sõnastada § 27 lg 1 p 2

**„2) esitab volikogu juhatusele esildise komisjoni koosseisu kinnitamiseks.“**

**Õiguskomisjoni seisukoht arvestada täielikult, 19.02.2014**

Muudatusettepanek nr 8

**Esitaja IRL fraktsioon 27.01.2014**

Muuta § 28 lg 1 p 1

„1) selgitab välja kohaliku omavalitsuse poolt lahendamist vajavad linnaelu probleemid ja teeb ettepanekuid nende lahendamiseks;“

Sõnastada § 28 lg 1 p 1

**„1) selgitab välja kohaliku omavalitsuse poolt lahendamist vajavad linnaelu probleemid ja teeb linnavalitsusele ettepanekuid nende lahendamiseks;“**

Seletus

Lisada eelnõu § 28 lg 1 punktile 1 sõna „linnavalitsusele“

**Õiguskomisjoni seisukoht arvestada täielikult, 19.02.2014**

Muudatusettepanek nr 9

**Esitaja IRL fraktsioon 27.01.2014**

Jätta välja § 28 lg 1 p 2

„2) töötab välja tegevuskavad;“

Sellega muuta punktide numeratsiooni.

Seletus

Komisjoni tegevuskava väljatöötamise kohustus on sätestatud eelnõu § 27 lg 1 punktis 2.

**Õiguskomisjoni seisukoht arvestada täielikult, 19.02.2014**

Muudatusettepanek nr 10

**Esitaja IRL fraktsioon 27.01.2014**

Muuta § 29 lg 3

„(3) Komisjonil on õigus vastu võtta otsuseid koosolekut kokku kutsumata. Komisjoni esimehe otsusel saadab linnavolikogu kantselei eelnõud komisjoni kõikidele liikmetele, määrates tähtaja, mille jooksul komisjoni liikmed peavad esitama elektrooniliselt oma seisukoha. Kui komisjoni liige ei teata nimetatud tähtaja jooksul, kas ta on eelnõu poolt või vastu, loetakse ta hääletamisel mitteosalenuks.“

Sõnastada § 29 lg 3

**„(3) Komisjonil on õigus vastu võtta otsuseid elektroonsel teel. Komisjoni esimees saadab komisjoni liikmetele teate elektroonse koosoleku toimumise kohta, määrates tähtaja, mille jooksul komisjoni liikmed peavad esitama elektrooniliselt eelnõude või koosoleku päevakorra punktide kohta oma seisukoha. Kui komisjoni liige ei teata nimetatud tähtaja jooksul, kas ta on eelnõu poolt või vastu, loetakse ta hääletamisel mitteosalenuks.“**

Seletus

Esimesest lausest jätta välja sõnad „kokku kutsumata“.

Jätta ära eelnõu § 29 lõike 3 teisest lausest sõnad: “otsusel saadab linnavolikogu kantselei eelnõud komisjoni kõikidele liikmetele,”

**Õiguskomisjoni seisukoht arvestada sisuliselt, muutes redaktsiooni, 19.02.2014**

Sõnastada § 29 lg 3 järgmiselt:

**„(3) Komisjonil on õigus vastu võtta otsuseid elektroonsel teel.**

**Komisjoni esimees saadab komisjoni liikmetele teate elektroonse koosoleku toimumise kohta määrates tähtaja, mille jooksul komisjoni liikmed esitavad oma seisukoha.**

**Kui komisjoni liige ei teata määratud tähtaja jooksul oma otsust, loetakse ta hääletamisel mitteosalenuks.“**

Muudatusettepanek nr 11

**Esitajad Valdo Maisalu, Heinar Tuulberg 25.01.2014**

Muuta volikogu fraktsiooni käsitletav § 21 lg 1

„(1) Fraktsiooni võivad moodustada vähemalt 4 volikogu liiget, kes on valitud sama nimekirja järgi. Ühte nimekirja kuuluvad volikogu liikmed võivad moodustada ainult ühe fraktsiooni. Volikogu liige võib kuuluda samaaegselt ainult ühte fraktsiooni. Fraktsiooni nimeks on selle nimekirja esitanud erakonna või valimisliidu nimi.“

Sõnastada § 21 lg 1 järgmiselt:

**„(1) Fraktsiooni võivad moodustada vähemalt 3 volikogu liiget, kes on valitud sama nimekirja järgi. Ühte nimekirja kuuluvad volikogu liikmed võivad moodustada ainult ühe fraktsiooni. Volikogu liige võib kuuluda samaaegselt ainult ühte fraktsiooni. Fraktsiooni nimeks on selle nimekirja esitanud erakonna või valimisliidu nimi.“**

Seletus

Põhimääruse mõtte kohaselt näib fraktsiooni roll volikogu töökorralduses olevat küllalt tähtis. Ühiskonnas võib märgata hoiakut alandada künnist mitmete esindusorganite puhul. Samast nimekirjast volikogusse valitud 3 volinikku suudaksid fraktsioonina enam panustada volikogu töösse, kui üksikliikmetena. Sellepärast oleks mõttekas alanda piirmäär 4-lt liikmelt 3-le.

**Õiguskomisjoni seisukoht: mitte arvestada, 19.02.2014**

Muudatusettepanek nr 12

**Esitajad Valdo Maisalu, Heinar Tuulberg 25.01.2014**

Muuta volikogu komisjoni koosseisu kohta käivat § 26 lg 1 teine lause:

„(1) Volikogu komisjoni esimees ja aseesimees valitakse volikogu liikmete hulgast salajase hääletamise teel volikogu poolthäälteenamusega. Teised komisjoni liikmed kinnitatakse volikogu juhatuse ettepanekul volikogu poolthäälteenamusega avalikul hääletamisel.“

Sõnastada § 21 lg 1 järgmiselt:

**„(1) Volikogu komisjoni esimees ja aseesimees valitakse volikogu liikmete hulgast salajase hääletamise teel volikogu poolthäälteenamusega. Komisjoni liikmed kinnitatakse komisjoni esimehe ettepanekul volikogu poolthäälte enamusega avalikul hääletamisel.“**

Seletus

Eelnõu 26 lg 1 kohaselt peaks volikogu kinnitama kõik komisjoni liikmed juhatuse ettepanekul. § 19 p 1 kohaselt peaks juhatus komisjoni esimeeste ettepanekul jaotama kohad komisjonides vaid volikogu liikmete vahel. Kuna peame vajalikuks komisjonidesse kaasata liikmeid ka väljastpoolt volikogu, siis oleks juhatuse ettepanek volikogule alatiste komisjonide liikmete kinnitamiseks poolik. Sellepärast tuleb anda komisjoni esimehele õigus ja kohustus esitada volikogule kinnitamiseks kõikide komisjoni liikmete nimekiri. Sõna "Teised" selles lõikes ei ole asjakohane, sest komisjoni esimees ja asetäitjad, kelle valimise korda eespool käsitatakse, ei ole ju komisjoni liikmed.

Juhatusele võiks jätta voli otsustada alatiste komisjonide arvuline koosseis ja volikogu liikmete osakaal nendes.

**Õiguskomisjoni seisukoht: mitte arvestada, 19.02.2014**

Muudatusettepanek nr 13

**Esitajad Valdo Maisalu, Heinar Tuulberg 25.01.2014**

Muuta volikogu komisjoni koosseisu kohta käivat § 26 lg 2

„(2) Kohtade arvu jagamisel alatistes komisjonides arvestab volikogu võimalusel fraktsioonide võrdelise esindatuse põhimõtet, tuginedes fraktsioonide taotlustele. Igal volikogu liikmel on õigus kuuluda vähemalt ühte alatisse komisjoni“.

Sõnastada § 26 lg 2 järgmiselt:

**„(2) Kohtade arvu jagamisel alatistes komisjonides arvestab volikogu võimalusel fraktsioonide võrdelise esindatuse põhimõtet, tuginedes fraktsioonide taotlustele. Iga volikogu liige kuulub vähemalt ühte alatisse komisjoni. Igal valimistulemuste alusel volikogu mandaadi saanud erakonnal või valimisliidul on õigus esindatusele igas alatises komisjonis.**

Seletus

Paragrahvis 26 ei peaks rõhutama volikogu liikme õigust kuuluda ühte alatisse komisjoni, seda sätestab juba § 12 lg 1 p 4. Pakutava sõnastuse kohaselt on loomulik, et iga volikogu liige kuulub vähemalt ühte alatisse komisjoni, vajadusel ka mitmesse. Kui lähtuda vaid õigusest komisjoni kuuluda, siis võiks nagu sinna ka mitte kuuluda. Aga kuidas volinik siis volikogu töös osaleb?

**Õiguskomisjoni seisukoht: mitte arvestada, 19.02.2014**

Muudatusettepanek nr 14

**Esitajad Valdo Maisalu, Heinar Tuulberg 25.01.2014**

Muuta volikogu komisjoni koosseisu kohta käivat § 29 lg 3:

„(3) Komisjonil on õigus vastu võtta otsuseid koosolekut kokku kutsumata*.* Komisjoni esimehe otsusel saadab linnavolikogu kantselei eelnõud komisjoni kõikidele liikmetele, määrates tähtaja, mille jooksul komisjoni liikmed peavad elektrooniliselt esitama oma seisukoha. Kui komisjoni liige ei teata nimetatud tähtaja jooksul, kas ta on eelnõu poolt või vastu, loetakse ta hääletamisel mitteosalenuks.“

Sõnastada § 29 lg 3 järgmiselt:

**„(3) Reeglina võtab komisjon otsused vastu koosolekul. Erandkorras võib komisjoni esimees korraldada elektroonilise koosoleku, saates linnavolikogu kantselei kaudu eelnõu komisjoni liikmetele kohustusega määratud tähtajaks esitada elektrooniliselt oma seisukoht. Kui komisjoni liige jätab tähtajaks elektrooniliselt teatamata, kas ta on eelnõu poolt või vastu, loetakse ta hääletamisel ja koosolekul mitteosalenuks.“**

Seletus

Suurendada alatise komisjoni esimehe vastutust, tagamaks komisjoni töö efektiivsus. Selleks meie ettepanek § 29 lõike 3 muutmiseks.

**Õiguskomisjoni seisukoht: arvestada IRL fraktsiooni ja H.Tuulbergi ja V.Maisalu muudatusettepanekut sisuliselt, muutes redaktsiooni, 19.02.2014**

Sõnastada § 29 lg 3 järgmiselt:

**„(3) Komisjonil on õigus vastu võtta otsuseid elektroonsel teel.**

**Komisjoni esimees saadab komisjoni liikmetele teate elektroonse koosoleku toimumise kohta määrates tähtaja, mille jooksul komisjoni liikmed esitavad oma seisukoha.**

**Kui komisjoni liige ei teata määratud tähtaja jooksul oma otsust, loetakse ta hääletamisel mitteosalenuks.“**

Muudatusettepanek nr 15

Esitajad õiguskomisjon, 19.02.2014

Muuta § 6 lg 2

(2) Haapsalu linna vapi kasutamine käesoleva paragrahvi 1. lõikes loetlemata juhtudel või etalonist erineval kujul toimub linnavalitsuse loa alusel.“

Sõnastada § 6 lg 2 järgmiselt:

**(2) Haapsalu linna vapi kasutamine käesoleva paragrahvi 1. lõikes loetlemata juhtudel või etalonist erineval kujul toimub linnavalitsuse kirjaliku loa alusel.“**

**Linnavalitsuse seisukoht:**

**Õiguskomisjoni seisukoht: arvestada täielikult, 19.02.2014**

Muudatusettepanek nr 16

**Esitajad õiguskomisjon, 19.02.2014**

Muuta § 9 lg 1

„(1) Haapsalu vapimärk (edaspidi vapimärk) antakse füüsilistele isikutele Haapsalu linnale osutatud eriliste teenete eest. Vapimärke ei omistata postuumselt.“

Sõnastada § 9 lg 1 järgmiselt:

**„(1) Haapsalu vapimärk (edaspidi vapimärk) antakse ühiskondlikult aktiivsetele füüsilistele isikutele Haapsalu linnale osutatud eriliste teenete eest. Vapimärke ei omistata postuumselt.“**

**Linnavalitsuse seisukoht:**

**Õiguskomisjoni seisukoht: arvestada täielikult, 19.02.2014**

Muudatusettepanek nr 17

**Esitajad õiguskomisjon, 19.02.2014**

Muuta § 9 lg 6

„(6) Linnavalitsus esitab nõuetekohaselt vormistatud vapimärgi andmise taotlused ja oma ettepanekud kandidaatide kohta volikogule. Vapimärgi andmise otsustab volikogu. Igal aastal antakse mitte rohkem kui kaks vapimärki.“

Sõnastada § 9 lg 6 järgmiselt:

**„(6) Linnavalitsus esitab nõuetekohaselt vormistatud vapimärgi andmise taotlused ja oma ettepanekud kandidaatide kohta volikogule. Vapimärgi andmise otsustab volikogu. Igal aastal antakse reeglina kaks vapimärki.“**

**Linnavalitsuse seisukoht:**

**Õiguskomisjoni seisukoht: arvestada täielikult, 19.02.2014**

Muudatusettepanek nr 18

Esitajad õiguskomisjon, 19.02.2014

Muuta § 18 lg 1

„(1) Volikogu juhatus on volikogu töö paremaks korraldamiseks moodustatud kogu.“

Sõnastada § 18 lg 1 järgmiselt:

**„(1) Volikogu juhatus on volikogu esimehe juurde moodustatud nõuandev organ volikogu töö paremaks korraldamiseks.“**

**Õiguskomisjoni seisukoht: arvestada täielikult, 19.02.2014**

Muudatusettepanek nr 19

Esitajad õiguskomisjon, 19.02.2014

Muuta § 18 lg 2

„(2) Volikogu juhatusse kuuluvad hääleõigusega volikogu esimees, volikogu aseesimees, fraktsioonide ja alatiste komisjonide esimehed.“

Sõnastada § 18 lg 2 järgmiselt:

**„(2) Volikogu juhatusse kuuluvad hääleõigusega volikogu esimees, volikogu aseesimees, fraktsioonide ja alatiste komisjonide esimehed. Fraktsiooni või alatise komisjoni esimehe puudumisel asendab teda hääleõigusega komisjoni või fraktsiooni aseesimees.“**

**Õiguskomisjoni seisukoht: arvestada täielikult, 19.02.2014**

Muudatusettepanek nr 20

Esitajad õiguskomisjon, 19.02.2014

Muuta § 21 lg 3

„(3) Fraktsiooni nimel tegutseb fraktsiooni esimees või tema poolt volitatud fraktsiooni liige. Fraktsiooni esimehe äraolekul asendab teda fraktsiooni aseesimees.“

Sõnastada § 21 lg 3 järgmiselt:

**„(3) Fraktsiooni nimel tegutseb fraktsiooni esimees või tema poolt volitatud fraktsiooni liige. Fraktsiooni esimehe äraolekul asendab teda fraktsiooni aseesimees või fraktsiooni liige.“**

**Õiguskomisjoni seisukoht: arvestada täielikult, 19.02.2014**

Muudatusettepanek nr 21

Esitajad õiguskomisjon, 19.02.2014

Muuta § 26 lg 2

„(2) Kohtade arvu jagamisel alatistes komisjonides arvestab volikogu võimalusel fraktsioonide võrdelise esindatuse põhimõtet, tuginedes fraktsioonide taotlustele. Igal volikogu liikmel on õigus kuuluda vähemalt ühte alatisse komisjoni.“

Sõnastada § 21 lg 2 järgmiselt:

**„(2) Kohtade arvu jagamisel alatistes komisjonides arvestab volikogu võimalusel fraktsioonide võrdelise esindatuse põhimõtet, tuginedes fraktsioonide taotlustele. Igal volikogu liikmel on õigus kuuluda vähemalt ühte alatisse komisjoni.**

**Kui volikogu liige soovib kuuluda rohkem kui ühte alatisse komisjoni, esitab ta avalduse volikogu juhatusele“**

**Õiguskomisjoni seisukoht: arvestada täielikult, 19.02.2014**

Muudatusettepanek nr 22

Esitajad õiguskomisjon, 19.02.2014

Muuta § 27 lg 2

„(2) Komisjoni esimehe volitusel või tema äraolekul täidab komisjoni esimehe ülesandeid komisjoni aseesimees.“

Sõnastada § 28 lg 1 p 1 järgmiselt:

**„(2) Komisjoni esimehe volitusel või tema äraolekul täidab komisjoni esimehe ülesandeid komisjoni aseesimees või komisjoni esimehe poolt määratud komisjoni liige.“**

**Õiguskomisjoni seisukoht: arvestada täielikult, 19.02.2014**

Muudatusettepanek nr 23

Esitajad õiguskomisjon, 19.02.2014

Muuta § 29 lg 4

„(4) Kui komisjoni liige ei saa komisjoni koosolekust osa võtta, informeerib ta sellest komisjoni esimeest. Komisjoni liige võib sellisel juhul komisjoni töös osaleda, edastades oma seisukohad elektrooniliselt enne komisjoni koosoleku algust.“

Sõnastada § 29 lg 4 järgmiselt:

**„(4) Kui komisjoni liige ei saa reaalselt komisjoni koosolekust osa võtta, informeerib ta sellest komisjoni esimeest. Komisjoni liige võib sellisel juhul komisjoni töös osaleda elektroonsel teel, edastades oma seisukohad …. enne komisjoni koosoleku algust.“**

**Õiguskomisjoni seisukoht: arvestada täielikult, 19.02.2014**

Muudatusettepanek nr 24

Esitajad õiguskomisjon, 19.02.2014

Muuta § 29 lg 6

(6) Komisjoni koosolekust võib sõnaõigusega osa võtta komisjoni mittekuuluv volikogu liige või linnavalitsuse liige. Teiste isikute kutsumise komisjoni koosolekule ja neile sõnaõiguse andmise otsustab koosoleku kokkukutsuja.

Sõnastada § 29 lg 6 järgmiselt:

(6) Komisjoni koosolekust võib sõnaõigusega osa võtta komisjoni mittekuuluv volikogu liige või linnavalitsuse liige ja sooviavalduse esitanud vabatahtlik linnakodanik. Teiste isikute kutsumise komisjoni koosolekule ja neile sõnaõiguse andmise otsustab koosoleku kokkukutsuja.

**Õiguskomisjoni seisukoht: arvestada täielikult, 19.02.2014**